Esvatinio ir Lietuvos santykiai

Esvatinio ir Lietuvos santykiai – dvišaliai tarptautiniai santykiai tarp Esvatinio ir Lietuvos.

Diplomatiniai santykiai užmegzti 2021 m. balandžio 1 d. Abi šalys yra Jungtinių Tautų narės.

Lietuvoje 2022 m. pradžioje negyveno nė vienas Esvatinio pilietis.Migracijos metraštis 2020, Migracijos departamentas prie VRM

 Santykių istorija 

Yra duomenų, kad SSRS vykdytos Lietuvos okupacijos metais Svazilandas palaikė ryšius su Lietuvos diplomatinėmis atstovybėmis.Kraujelis, R., 199 p.

2006 m. Svazilande ir kai kuriose kitose Afrikos valstybėse lankėsi lietuvių atlikėjas Hokšila, 2008 m. išleidęs albumą „Fight for Africa“.KELIONIŲ DIENORAŠTIS – FILME („Lietuvos rytas“, 2008 06 12, Nr.132, p.27)

Santykiai užmegzti 2021 m. balandžio 1 d., Lietuvos nuolatinei atstovei Jungtinėse Tautose ambasadorei Audrai Plepytei ir Esvatinio Karalystės nuolatiniam atstovui JT ambasadoriui Melusiui Martinio Masuku Niujorke pasirašius bendrąjį komunikatą dėl diplomatinių santykių užmezgimo. Tuokart Esvatinis tapo 188-ąja valstybe, su kuria Lietuva užmezgė diplomatinius santykius.Lietuva užmezgė diplomatinius santykius su Esvatinio karalyste 

 Ekonominiai santykiai 
2018 m. duomenimis, prekybos apyvarta tarp Lietuvos ir Esvatinio siekė 13,2 tūkst. eurų, o importuojamų prekių iš Esvatinio nebuvo.

 Metai  2017  2018 Eksportas į Esvatinį (tukst. eur.) 0,0  13,2 Importas iš Esvatinio (tukst. eur.) 13,3  0

 Pasiuntinių ir ambasadorių sąrašas 
2023 m. duomenimis, nei Lietuva, nei Esvatinis nėra viena kitai akreditavusios savo ambasadorių.

 Šaltiniai 

 Literatūra 


 Nuorodos 

Kategorija:Lietuvos diplomatiniai santykiai
Kategorija:Esvatinis